《洗心亭为华廷禧少参题》
明代·林光

心无可洗洗何功，敢把亭名一叩公。经史浇培灵府静，云山涤荡俗缘空。

书涵珠宝尘埃外，夜抱银蟾天水中。万顷东溟真快意，未容解组郊龟蒙。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。